આજકાલ આ બર્ન આઉટ મતલબ ચારેબાજુથી થાકની લાગણી યુવાનોમાં વધતી ચાલી છે. કામનું કિલિંગ પ્રેશર યુવાનોમાં બ્લડપ્રેશર વધારી રહ્યું છે. પ્રોફેશનલ અને પર્સનલ લાઇફની જરૂરિયાતો વચ્ચે વ્યક્તિ પિસાતી જાય છે. લાગણીશૂન્યતા અને સંવેદનાવિહીન વર્તન વધતું જાય છે. અતિ વ્યસ્ત ટાઇમટેબલમાં પણ કોઈ ઓચિંતાં કામ આવી પડે ત્યારે અત્યંત નિચોવાઈ જવાય છે. એમાં પણ પાછી જો વ્યક્તિ પરફેક્શનિસ્ટ હોય તો મામલો ઓર બગડે છે. પોતે પોતાની જાત પાસે કામ લેવામાં નિષ્ફળ જાય છે એટલે અપરાધભાવના વધતી જાય છે.